**KÖZMŰVELŐDÉSI MEGÁLLAPODÁS**

amely létrejött egyrészről **Szombathely Megyei Jogú Város Önkormányzata** (9700 Szombathely, Kossuth Lajos utca 1-3.), képviseli: Dr. Nemény András polgármester

(a továbbiakban: Önkormányzat)

másrészről az **AGORA Savaria Kulturális és Médiaközpont Nonprofit Korlátolt Felelősségű Társaság** (9700 Szombathely, Március 15. tér 5.), képviseli: …………………………….. ügyvezető igazgató (a továbbiakban: Kft.) együttesen szerződő felek (a továbbiakban: Felek)

között a mai napon az alábbi feltételekkel:

1. **A megállapodás tárgya:**

A Felek rögzítik, hogy az Önkormányzat a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 7. pontjában, valamint a muzeális intézményekről, a nyilvános könyvtári ellátásról, és a közművelődésről szóló 1997. évi CXL. törvény (a továbbiakban: kult.tv.) 79.§-ában foglalt helyi közművelődési feladatok ellátásáról a települési kulturális tevékenység biztosítása érdekében a Kft. által gondoskodik.

A feladat ellátásának alapvető szabályait a kult.tv., a közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII.9.) EMMI rendelet, továbbá Szombathely Megyei Jogú Város Önkormányzata Közgyűlésének a helyi közművelődési feladatok ellátásáról szóló 5/2020. (III.5.) önkormányzati rendelete tartalmazza.

1. **A Kft. által biztosított közművelődési szolgáltatások:**

A Kft. a település lakossága részvételének egyenlő lehetőségére és érvényesülésére figyelemmel a kult.tv. 76.§ (3) bekezdésében foglalt alábbi alapszolgáltatásokat teljeskörűen látja el:

1. művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösséget számára helyszín biztosítása,
2. a közösségi és társadalmi részvétel fejlesztése,
3. az egész életre kiterjedő tanulás feltételeinek biztosítása,
4. a hagyományos közösségi kulturális értékek átörökítése feltételeinek biztosítása,
5. az amatőr alkotó- és előadó-művészeti tevékenység feltételeinek biztosítása,
6. a tehetséggondozás és -fejlesztés feltételeinek biztosítása, valamint
7. a kulturális alapú gazdaságfejlesztés.

A helyi lakosság és annak önszerveződő közösségei által ingyenesen vagy térítési díj ellenében igénybe vehető közművelődési alapszolgáltatásokat és a közművelődési alapszolgáltatások díjait a Megállapodás 1. sz. melléklete tartalmazza.

1. **A helyi lakossággal és annak önszerveződő közösségeivel történő kapcsolattartás:**

A Kft.

* a városban működő civil szervezetekkel, klubokkal, baráti körökkel, egyesületekkel folyamatos kapcsolatot tart fenn, elősegíti önszerveződésüket, számukra előzetes megállapodás alapján lehetőséget biztosít bemutatkozásra, programjaik megvalósítására,
* tartalmas és rendszeres kapcsolatot alakít ki és működtet a város köznevelési intézményeivel, hangsúlyosabban vesz részt a tanulók művészeti nevelésében különböző ismeretterjesztő rendezvényekkel,
* együttműködik a városban működő kulturális szolgáltatást nyújtó intézményekkel,
* szakmai segítséget biztosít a városban működő, közművelődési tevékenységet folytató egyesületekkel.
1. **A közművelődési alapszolgáltatásokban érintettek köre:**

A közművelődési alapszolgáltatások igénybevétele önkéntes.

A Kft. közművelődési, szakmai tevékenysége, működési területe kiterjed Szombathely Megyei Jogú Város lakosságára, továbbá az Önkormányzat és a Kft. között létrejövő térségi együttműködési megállapodásban szereplő településekre, az abban meghatározottak szerint.

1. **A Kft. formájában működtetett közművelődési intézmény székhelyének nyitva tartása:**

hétfőtől-péntekig: 9.00 - 20.00 óra

szombat: 9.00 – 16.00 óra

vasárnap: zárva

A nyitva tartás idejét a Kft. a 9700 Szombathely, Március 15. tér 5. sz. székhelyén kifüggeszti.

1. **A megállapodás feltételei:**
2. **személyi feltételek:**

ügyvezetés létszáma: 1 fő

szakmai létszám: 25 fő

technikai-gazdasági létszám: 24 fő

összesen: 50 fő

A közművelődési alapszolgáltatások biztosításában megkívánt szakképzettséget a Kft. a hatályos jogszabályok – különös tekintettel a kult.tv., valamint a közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII.9.) EMMI rendelet szabályai szerint biztosítja.

1. **Pénzügyi feltételek:**

Az Önkormányzat az éves költségvetésében meghatározott összegű működési támogatást biztosít a Kft. számára a szolgáltatások ellátásához.

A Felek a támogatás nyújtásáról évente támogatási szerződést kötnek, melynek felhasználásáról a Kft. évente, tárgyévet követően köteles az Önkormányzat által előírt módon elszámolni.

1. **Tárgyi feltételek:**

A közművelődési alapszolgáltatások biztosítása a 9700 Szombathely, Március 15. tér 5. sz., továbbá az alábbi helyszíneken történik:

1. AGORA Savaria Filmszínház

9700 Szombathely, Mártírok tere 1.

1. Víztorony

9700 Szombathely, helyrajzi szám: 8532.

1. KRESZ park

9700 Szombathely, Brenner park

1. Gyermeküdülő

9794 Felsőcsatár, helyrajzi szám: 851.

1. **Záró rendelkezések**
2. Jelen megállapodást a Felek határozatlan időtartamra kötik. A megállapodást bármelyik fél írásban jogosult felmondani a másik fél szerződésellenes cselekménye vagy mulasztása esetén. A felmondás benyújtását megelőzően a Felek egyeztetni kötelesek. A megállapodás felmondási ideje 6 hónap.
3. A Kft. köteles az Önkormányzatot a működéséről tájékoztatni, valamint a statisztikai információ-szolgáltatásoknak eleget tenni. A Kft. az éves munkatervét, a szolgáltatási tervét az éves üzleti tervével egyidejűleg köteles benyújtani az Önkormányzat részére.

 A Kft. köteles minden évben az előző évről szóló beszámolóját az Önkormányzathoz benyújtani.

A Kft. vállalja, hogy alapító okiratát, szervezeti és működési szabályzatát, a Felügyelő Bizottság ügyrendjét jóváhagyásra jelen szerződés megkötésétől számított 30 napon belül, azok módosításait haladéktalanul benyújtja az Önkormányzathoz jóváhagyásra.

1. Minden egyéb kérdésben, amelyről a jelen Megállapodás nem rendelkezik, a mindenkor hatályos vonatkozó jogszabályokban foglaltak az irányadók.
2. Jelen megállapodás teljesítése érdekében a Felek szoros együttműködésre kötelesek. Az esetleges vitás kérdésekben a Felek elsősorban egyeztetés és közös megegyezés útján kívánnak eljárni. Peres kérdésekben a Felek hatáskörtől függően megállapodnak a Szombathelyi Törvényszék illetékességében.
3. Jelen megállapodást a Felek, mint akaratukkal mindenben megegyezőt jóváhagyólag aláírták.

Jelen megállapodás 2022. év január hó 1. napjával lép hatályba.

Szombathely, 2021. ………………… ……

 **/: Dr. Nemény András :/** **/: ……………………….. :/**

Szombathely Megyei Jogú Város az AGORA Savaria Kulturális és

 polgármestere Médiaközpont Nonprofit Kft. ügyvezető

 igazgatója

1. sz. melléklet

**I.**

**Térítésmentesen igénybe vehető közművelődési alapszolgáltatások**

1. Minden olyan szervezett esemény, amely a gazdasági társaság kommunikációs felületein ingyenesen látogatható rendezvényként kerül meghirdetésre.
2. A nemzeti és városi ünnepekhez, ünnepi alkalmakhoz kapcsolódó szervezett események.

**Az ingyenesen látogatható rendezvények tartalmazhatnak egyéb, térítés ellenében igénybevehető szolgáltatásokat.**

**II.**

**Térítés ellenében igénybe vehető közművelődési alapszolgáltatások**

1. koncertek, előadások
2. gyermek- és ifjúsági rendezvények
3. fesztiválok, szórakoztató rendezvények
4. közönségtalálkozók
5. táborok
6. játszóházak
7. képzések
8. hagyományőrző és helyi értékeket közvetítő rendezvények
9. bérbeadás (terem, felszerelés, reklámfelület, hirdetés)

**A költségek meghatározása az adott gazdasági év inflációs mutatójának és a gazdasági körülmények változásainak figyelembevételével történik.**

**A bérbeadás esetén a bérlőt terheli minden olyan költség, amely az adott szolgáltatással kapcsolatban adódik.**